Հարոլդ Ռեգիստան

Հարոլդ Գաբրիելի Ռեգիստան (Էլ-Ռեգիստան, իսկական ազգանունը Ուրեկլյան, Հարոլդ Գաբրիելի Ուրեկլյանց) (), խորհրդային բանաստեղծ, թարգմանիչ։

Գրող Գաբրիել Էլ-Ռեգիստանի որդին։

Կենսագրություն 
Ավարտել է Մոսկվայի Մ․ Գորկու անվան գրականության ինստիտուտը (1951)։ Հայրենական մեծ պատերազմի (1941-1945) մասնակից։ 1955-1975 թվականներին վարել է «Սովետսկի պիսատել» («Советский писатель») հրատարակչության ԽՍՀՄ ժողովուրդների պոեզիայի խմբագրությունը։

Ռեգիստանը գրել է ռուսերեն։ Առաջին ժողովածուն («Սեր և երգ») լույս է տեսել 1959 թվականին։ Այնուհետև տպագրվել են նրա բանաստեղծությունների ու պոեմների 13 ժողովածուները, որոնցից առավել նշանակալի են «Պարտքի ձայնը» (1972), «Դետը» (1975), «Տիեզերական յամբեր»-ը (1979), «Երկրային ճանապարհ»-ը (1980), «Ակնթարթ և հավերժություն»-ը (1981)։

Ռեգիստանը նաև ավելի քան 300 երգատեքստի (այդ թվում՝ 35 կինոնկարի համար գրված) հեղինակ է։ Ռեգիստանի քնարերգությունը քաղաքացիական է, նրան մտահոգում են մեր ժամանակի սուր հարցերը։

Պարույր Սևակի «Անլռելի զանգակատուն» պոեմի թարգմանության համար արժանացել է Հայկական ԽՍՀ Եղիշե Չարենցի անվան գրական մրցանակի (1982)։

Պարգևներ, մրցանակներ 

 ՌԽՖՍՀ ԳՄ առաջին մրցանակի (1980)
 «Պատվո նշան» շքանշան (27.04.1984)

Ծանոթագրություններ 

Խորհրդային բանաստեղծներ
Ռուսագիր հայ բանաստեղծներ
20-րդ դարի բանաստեղծներ
Մաքսիմ Գորկու անվան գրականության ինստիտուտի շրջանավարտներ
Խորհրդային թարգմանիչներ
Հայրենական մեծ պատերազմի մասնակիցներ